Diari Oficial de la Generalitat Valenciana


Sumari del DOGV 6147, del 18-11-2009 (2009/13356)

ORDRE de 16 d'octubre de 2009, de la Conselleria d'Economia, Hisenda i Ocupació, per la qual es modifica l'Ordre de 30 de desembre de 2008, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6147

Data del DOGV
:   18-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13630


Data del document
:   16-10-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * ajuda a l'ocupació
    * administració local
    * societat sense fins de lucre
    * institució pública
    * ajuda pública
    * suport econòmic
    * sindicat
    * aturat
    * empresa pública
    * formació professional
    * organització patronal
    * ensenyament professional

ORDRE de 16 d'octubre de 2009, de la Conselleria d'Economia, Hisenda i Ocupació, per la qual es modifica l'Ordre de 30 de desembre de 2008, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009. [2009/13914]  
El RD 395/2007, de 23 de març, establix el marc de la Formació Professional per a l'Ocupació, incloent en este, les accions formatives dirigides prioritàriament als treballadors desocupats a fi d'oferir-los una formació que els capacite per a l'exercici qualificat de les professions i l'accés a l'ocupació.  
La Conselleria d'Economia, Hisenda i Ocupació, regula en l'Ordre de 30 de desembre de 2008, el procediment general per a la concessió d'ajudes durant l'exercici 2009, per al desenvolupament d'accions formatives dirigides prioritàriament als treballadors desocupats.  
L'article 38.1 de la meritada Ordre, establix que, «els cursos hauran d'iniciar-se durant l'any 2009 i finalitzar, amb caràcter general, abans del 16 de novembre del mateix any, i no podrà iniciar-se cap curs si ni s'han incorporat almenys la meitat dels alumnes aprovats per resolució.  
En el cas que a l'entitat col·laboradora se li haja anticipat almenys el 75% de la subvenció concedida, el curs haurà de finalitzar abans del 30 d'abril del 2010, sense perjuí del que disposa el paràgraf següent.  
En el cas que l'acció impartida siga a través de la via 3 de programació la possibilitat de finalitzar abans del 30 d'abril del 2010, estarà condicionada que la duració de l'acció formativa siga superior a 300 hores, i que s'haja sol·licitat el màxim legal previst de la bestreta de la subvenció.»  
Amb data 23 de setembre de 2009, es publica en el DOCV núm. 6108, la Resolució de 18 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació, per a la línia pressupostària T0218000 per la qual s'ha de finançar el Programa de Formació Professional per a l'Ocupació dirigida prioritàriament a treballadors desocupats, durant l'exercici 2009.  
En l'esmentada resolució, s'incrementa la dotació pressupostària assignada en l'Ordre de 27 de febrer de 2009, de la Conselleria d'Economia, Hisenda i Ocupació, en l'annex III, apartat set, número 3, per a finançar projectes formatius a través d'empreses, associacions d'empreses o centres col·laboradors homologats que assumisquen un compromís d'inserció o contractació almenys d'un 60% dels alumnes desocupats que finalitzen l'acció formativa (Via 3), en una quantia màxima de 3.000.000 € sobre la dotació anterior, la dotació definitiva de la qual serà de 7.065.300 €.  
Este increment de dotació pressupostària suposa la concessió de noves subvencions per al desenvolupament d'accions formatives dirigides prioritàriament als treballadors desocupats durant l'exercici 2009, en el cas de sol·licituds acollides a la via 3 de l'article 23 de l'Ordre de 30 de desembre de 2008, reguladora d'esta.  
Estes noves concessions, ateses les dates en què es produiran, provoquen que ens trobem davant d'una impossibilitat en l'acompliment dels terminis establits en l'article 38.1 del cos de l'Ordre reguladora, suposant un perjuí per a estes entitats beneficiàries, trobant-nos en estos casos, davant d'un precepte d'impossible acompliment.   
Atenent la necessitat de possibilitar l'efectiu desenvolupament de les accions formatives emparades per la meritada Ordre, i tenint en compte que este desenvolupament exigix l'adequació de determinats terminis de realització de les accions, en virtut d'això, i fent ús de les facultats que em conferixen la Llei 5/1983 de 30 de desembre de Govern Valencià; la Llei de la Generalitat Valenciana 3/2000, de 17 d'abril, per la qual es crea el Servici Valencià d'Ocupació i Formació; el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i el Decret 41/2001, de 27 de febrer, del Govern Valencià, pel qual s'aprova el Reglament Orgànic i Funcional del SERVEF, modificat pel Decret 173/2002, de 15 d'octubre, i pel Decret 141/2003, d'1 d'agost, ambdós del Govern Valencià, oït el Consell Valencià de Formació Professional,  
ORDENE  
Article únic  
Es modifica l'article 38.1 de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009, en els punts següents:  
«Els cursos hauran d'iniciar-se durant l'any 2009 i finalitzar, amb caràcter general, abans del 16 de novembre del mateix any, i no podrà iniciar-se cap curs si no s'han incorporat almenys la meitat dels alumnes aprovats per resolució.  
En cas que a l'entitat col·laboradora se li haja anticipat almenys el 75% de la subvenció concedida, el curs haurà de finalitzar abans del 30 d'abril del 2010, sense perjuí del que disposa el paràgraf següent.  
En cas que l'acció impartida siga a través de la via 3 de programació, la possibilitat de finalitzar abans del 30 d'abril del 2010, estarà condicionada que la duració de l'acció formativa siga superior a 300 hores, exceptuant-se este requisit, a aquelles entitats a què se'ls concedisca la subvenció, mitjançant una resolució de concessió posterior a l'1 d'octubre de 2009, i que s'haja sol·licitat el màxim legal previst de la bestreta de la subvenció.»  
DISPOSICIÓ FINAL  
Única  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1. a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
València, 16 d'octubre de 2009  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA